Αντισμήναρχος

Ο Αντισμήναρχος (Ασμχος) είναι Αξιωματικός (OF-4) της Ελληνικής Πολεμικής Αεροπορίας, ανώτερος του επισμηναγού και κατώτερος του σμηνάρχου. Οι αντίστοιχοι βαθμοί στον Ελληνικό Στρατό Ξηράς είναι ο Αντισυνταγματάρχης και στο Ελληνικό Πολεμικό Ναυτικό - Λιμενικό Σώμα ο Αντιπλοίαρχος.

Ετυμολογία
Η λέξη Αντισμήναρχος προέρχεται από το αντι + σμήνος + άρχω (διοικώ).

Διοίκηση Σμήνους
Κατά κανόνα, Αντισμήναρχος είναι ο Υποδιοικητής της Σμηναρχίας, γεγονός που υποδηλώνεται και από τη σύνθεση της λέξης.

Άλλες χώρες
Στην Πολεμική Αεροπορία αγγλόφωνων χωρών, ο αντίστοιχος βαθμός στις μεν Μεγάλη Βρεταννία, Αυστραλία και Νέα Ζηλανδία, αποδίδεται Wing Commander  στις δε ΗΠΑ και Καναδά Lieutenant colonel, δηλ. όπως και ο Αντισυνταγματάρχης του Στρατού Ξηράς.

Διακριτικό
Το διακριτικό του Αντισμηνάρχου στην Ελληνική Πολεμική Αεροπορία είναι τέσσερις γαλάζιες λωρίδες (τρεις φαρδιές και μία λεπτή) που πλαισιώνονται από μαύρες γραμμές και ένας ρόμβος που αποφύεται από την ανώτερη λωρίδα.

Δείτε επίσης
 Αντισυνταγματάρχης

Εξωτερικοί σύνδεσμοι

 Λεξιλογική προέλευση των βαθμών των Ενόπλων Δυνάμεων

Στρατιωτικοί βαθμοί